label_title: Pesem Evrovizije 2005
label_desc: Izbor Pesem Evrovizije 2005 je bil petdeseti izbor zapovrstjo in je potekal v Kijevu v Ukrajini. Zmagala je grška pevka Helena Paparizou s pesmijo "My Number One". Polfinale je potekal 19. maja, finale pa 21. maja. Organizatorji so se nadejali, da bo prireditev prinesla Ukrajini večjo prepoznavnost v tujini in povečanje turizma, nova ukrajinska vlada pa je upala tudi na nekoliko lažjo izpolnitev daljnosežnega cilja - članstvo Ukrajine v Evropski uniji. 